lflage/wiki-talks huggingface dataset:
Diskusjon:Jon Grepstad

message: Bruker Bruker:Martinfraenebakk har fått advarsler om å rette andres språk før. Her er det etter min mening gjort et bevisst valg om språkformen denne artikkelen var holdt i, med radikale former som likevel er innenfor bokmålsnormen (se arbeide, sein. Se Wikipedia:Språkform for våre retningslinjer om dette. Jeg ønsker å stille dette tilbake om brukeren ikke tar opp dialogen. Sam Vimes (diskusjon) 1. sep. 2020 kl. 13:24 (CEST)
replies: text: Satt tilbake «til opprinnelig målform, sjekket med Bokmålsordboka, dvs minus ett ord som verken var riktig bokmål eller riktig nynorsk og omskriving av etterlevde + Kategori:Nynorskforkjempere - minus henvisning til ikke-eksisterende artikkel i Språknytt». --ツツDyveldi☯ prat  ✉ post 3. sep. 2020 kl. 11:22 (CEST)

text: *Klarer noen å hjelpe Bruker:Martinfraenebakk å finne ut hvordan hn skal få lagret redigeringer på diskusjonssider? Det ser av brukersiden ut til å være et hovedproblem her. Jeg klarer ikke helt å se hva som konkret er problemet her.

text: * Til spørsmålet i siste redigeringsforklaring [] «(Hva betyr egentlig høve, går det å oversette det til bokmål?)»
replies: text: :- Høve er riksmål (se Riksmålsordlisten s 106 ISBN 9788257322151) ifølge Norsk riksmålsordbok bind I annet halvbind fra 1937 betyr et høve: «1) a) (tilfeldig) sammentreff a omstendigher b) omstendighet(er), forhold som gjør noget mulig ell. passende: anledning (2): lelilighet 2) tidspukt som faller sammen med en viss hendelse; anledning (e): tilfelle: leilighet» og å høve: «1) være, falle passende ell. bekvem, beleilig: passe 2) rett. a) falle belelig, passe b) sømme sig, passe sig.»

text: :- Riksmål er tillatt på denne Wikipediaen. Det høver (passer) også godt å bruke høve i bokmål og på nynorsk, se Bokmålsordboka og Nynorskordboka [] --ツツDyveldi☯ prat  ✉ post 3. sep. 2020 kl. 13:32 (CEST)
thread_title:  Språk
Diskusjon:Tau (elementærpartikkel)

message: Tau (τ) er en elementærpartikkel som ligner på et elektron, med negativ ladning og spinn 1/2, men med høyere masse. Sammen med elektroner, myoner og nøytrinoene er tau et lepton, Tau er tredje generasjon lepton. Som alle fermioner har tau en antipartikkel med motsatt ladning, men lik masse og spinn, for tau er dette antitau. 
 Tabell
Lepton  	Ladning [e]	Masse [MeV]
Elektron	-1         	0.511
Tau     	-1         	1776.86
=== Henfall ===
Tau har en masse på 1776.86 MeV, sammenlignet med muon 105.66 MeV og elekton 0.511MeV. Oppdagelsen av tau gjorde at navnet lepton, som indikerte at leptonene var lettere enn nukleoner, er misvisende. Siden tau er et lepton er interaksjonene veldig lignende elektroner, forskjellene kommer pga den høye massen. Tau har kort levetid, 2.9×10−13 s, dette gjør at tau har en veldig kort range. Massen gjør også at tau ikke sender ut like mye bremsstrahlung som elektroner. Når tau henfaller er det via weak interaction og sender alltid ut er tau nøytrino. Tau er det eneste leptonet som har høy nok masse til å henfalle til kvarker og pioner.
Kilder:
Henley, E.M. og Garcia A. (2007) SUBATOMIC PHYSICS. 3. utg
thread_title:  Tau (elementærpartikkel) 

message: Tau har en masse på 1776.86 MeV, sammenlignet med muon 105.66 MeV og elekton 0.511MeV. Oppdagelsen av tau gjorde at navnet lepton, som indikerte at leptonene var lettere enn nukleoner, er misvisende. Siden tau er et lepton er interaksjonene veldig lignende elektroner, forskjellene kommer pga den høye massen. Tau har kort levetid, 2.9×10−13 s, dette gjør at tau har en veldig kort range. Massen gjør også at tau ikke sender ut like mye bremsstrahlung som elektroner. Når tau henfaller er det via weak interaction og sender alltid ut er tau nøytrino. Tau er det eneste leptonet som har høy nok masse til å henfalle til kvarker og pioner.
Kilder:
Henley, E.M. og Garcia A. (2007) SUBATOMIC PHYSICS. 3. utg
thread_title:  Henfall
Diskusjon:Thomas Wolsey

message: 1. Jeg ser saken mot meg hvordan den er innrammet.
Wolseys ord på dødsleiet, men kardinalen snakket om å være framed - «lurt i en felle», ikke å være blitt «innrammet». 
2. Henry får ofte æren for kunstnerisk patronage som tilhører Wolsey.
Jeg ser ikke helt for meg hva denne setningen skal bety, og da må en spørre seg hvorfor den står i artikkelen. 
Kanskje det menes «Henry tok ofte æren for å ha støttet kunstnere som egentlig var blitt støttet av Wolsey». - Javel, men hvorfor ikke skrive det da?
Og hvorfor skrive «til erstatning av Westminster» - når det heter «til erstatning for Westminster», ellers gir det ingen mening?
Ryktet sa at han hadde tatt sitt eget liv. Ja, og annet enn et rykte var det ikke, og hører derfor ikke hjemme i introduksjons-avsnittet om personen. Tilføy det gjerne, med opplysning om at det var et rykte fordi Wolsey faktisk døde av sykdom. Men det er ingen grunn til å starte med det, uten en gang å avsanne det. --Nordfra (diskusjon) 1. sep. 2020 kl. 16:25 (CEST)
thread_title:  Gåtefulle ord
Wikipedia-diskusjon:Konkurranser/Månedens konkurranse 2020-09

message: Ser ut til at UKBot har avsluttet konkurransen i tidligste laget. Ser ikke hva som er direkte feil i oppsettet, så velger å pinge ekspertpanelet for videre undersøkelser.  - Premeditated (diskusjon) 1. sep. 2020 kl. 16:45 (CEST)
replies: text: Beæret over å bli kalt ekspert, men det er nok kanskje Dan Michael som må sette i gang boten igjen, i og med at boten tror at konkurransen er avsluttet ref toolforge. --- Løken (diskusjon) 1. sep. 2020 kl. 17:35 (CEST)

text: Premeditated: Klarte å lure boten til å starte igjen. Ser ut til at det fungerer! --- Løken (diskusjon) 4. sep. 2020 kl. 23:04 (CEST)
thread_title:  Konkurranse avsluttet 

message: Jeg tror det er noe som ikke stemmer helt med poengene til boten. Et eksempel; Mbakkel2 opprettet Tollkammeret i Larvik  1. september. Jeg ba han legge til kulturminne-ID og kategori for at den skulle telle i konkurransen, og det gjorde han 4. september. Han har fortsatt ingen poeng.--Anne-Sophie Ofrim (diskusjon) 6. sep. 2020 kl. 11:10 (CEST)
replies: text: Anne-Sophie Ofrim: Det må legges inn på Wikidata. Har gjort det nå, så forhåpentligvis vil artikkelen telle ved neste opptelling. --- Løken (diskusjon) 6. sep. 2020 kl. 12:16 (CEST)
replies: text: :Ok, det hadde jeg ikke fått med meg. Takk. --Anne-Sophie Ofrim (diskusjon) 6. sep. 2020 kl. 12:20 (CEST)
==== Botten funker ikke ====
Det står at den sist telte opp poeng den 21.september 16:02.

text: Hei! Danmichaelo som kjører boten fikk beskjed om dette for noen dager siden https://no.wikipedia.org/wiki/Brukerdiskusjon:Danmichaelo#UKbot Vi får håpe det snart blir i orden.--Anne-Sophie Ofrim (diskusjon) 28. sep. 2020 kl. 11:35 (CEST)
thread_title:  Manglende poeng 

message: Det står at den sist telte opp poeng den 21.september 16:02.
replies: text: Hei! Danmichaelo som kjører boten fikk beskjed om dette for noen dager siden https://no.wikipedia.org/wiki/Brukerdiskusjon:Danmichaelo#UKbot Vi får håpe det snart blir i orden.--Anne-Sophie Ofrim (diskusjon) 28. sep. 2020 kl. 11:35 (CEST)
thread_title:  Botten funker ikke 

message: Hei, beklager, men det er noen problmer med boten som har vist seg å ikke være så lett å fikse. Premiene er innkjøpt og  sendes ut av meg med en gang vi har resultatet. --Astrid Carlsen (WMNO) (diskusjon) 26. okt. 2020 kl. 10:18 (CET)
thread_title:  Resultatet er ikke klart ennå – boten må først fikses 

thread_title: Premier er sendt ut idag, 19.11.2020
Diskusjon:Vektorprodukt

message: Jeg har utvidet teksten med mer presis definisjon, utfyllende formler og noen ekstra figurer. I tillegg har jeg fjernet blandet notasjon der man noen ganger skriver vektorer med fete typer og andre ganger med pil over seg. Det er  også naturlig å ta med litt om trippelproduktet her. Phidus (diskusjon) 2. sep. 2020 kl. 16:51 (CEST)
thread_title: Utvidelse
Diskusjon:Varulv

message: Denne artikkelen gir etter mitt syn en god beskrivelse av emnet, men kunne hatt behov for å ettergå påstandene, blant annet om etymologi. Litteraturlisten er også utelukkende norskspråklige verk. :de:Werwolf og :en:Werewolf har en mulig litteraturliste. Sam Vimes (diskusjon) 3. sep. 2020 kl. 07:12 (CEST)
thread_title:  Referanser
Diskusjon:Oscar Magnusson

message: Jeg har fjernet «Siden helt tilbake i 2004 har det vært planer om å filmatisere boken .. bergenseren Børge B. Johannesen kom hjem etter filmstudier i Australia med en "besttelse": .. Han hadde da planer om å lage både spillefilm og dokumentarfilm, ... Da var Johannesen 28 år gammel.. ». Dette fordi et er ikke relevant for et leksikon hva en nyutdannet 28 år gammel person drømte om for 14 år siden. Drømmene er ikke realisert, det ble aldri noe prosjekt og personen med drømmen har aldri lyktes med å bli kjent. Det er lov å drømme, men før det faktisk finnes et dokumentert prosjekt med notable aktører som er realisert eller at det finnes gode grunner til å tro at det kan bli realisert og har blitt kjent, så er det bare en drøm. Drømmene til ukjente personer hører ikke hjemme i et leksikon. Ber om at Bruker:EngelskOversetter ikke setter dette inn i artikkelen flere ganger.  --ツツDyveldi☯ prat  ✉ post 3. sep. 2020 kl. 21:02 (CEST)
Dyveldi Takk for at du begrunner din fjerning av disse opplysningene. Jeg er likevel uenig med din begrunnelse. Selv mener jeg at Wikipedia ikke bare fungerer som et leksikon, som skal inneholde statiske detaljer om fortiden. Det kan vel også tjene som et levende dokument som både informerer om hva som har skjedd før i tid og samtidig stimulerer til nytenkning og inspirer leserne av denne artikkelen til kreative handlinger. Jeg hadde direkte kontakt med denne filmskaperen for et par år siden, og han konstaterte da at han arbeidet fremdeles med prosjektet. Det som gjør Oscar Magnusson notable, er alt han opplevde under sitt fangenskap hos tyskerne, samt boka han skrev for å fortelle om det hele. Du kan være sikker på at mange av de som leser boka Jeg vil leve går og lurer på om finnes planer om å lage film med basis i denne historien. Hvordan kan det da være feil å bekrefte dette overfor leserne av denne artikkelen. I verste fall, så kunne en slik referanse føre til at filmskaperen får hjelp til finansiering av filmprosjektet om Magnusson. Det slår meg som litt ironisk, at du argumenterer imot å nevne denne filmskaperen og sine planer fordi han "aldri lyktes med å bli kjent". Det vesentlige her, og det som er absolutt verdt å formidle til leserne, er det enkle faktum at grunnarbeidet er blitt gjort. Intervjuer med nøkkelpersoner ble utført, før disse viktige øyevitnene gikk bort. Filmskaperen besitter en betydelig mengde verdifult stoff om livet til Magnusson, men det skal vi la være å fortelle leserne. EngelskOversetter (diskusjon) 3. sep. 2020 kl. 22:43 (CEST)
thread_title:  Drømmer
Diskusjon:Wikifunctions

message: Et «research paper» er normalt en vitenskapelig artikkel, typisk en forskningsartikkel eller forskningsrapport, og ikke forskningsoppgaven. Oppgaven er problematiseringen av det som blir gjort i forskningsarbeidet. Tror jeg ville oversatt «Han la Abstract-prosjektet fram i en Google-forskningsoppgave i april 2020.» som «Abstract-prosjektet ble fremmet av Vrandečić i en vitenskapelig artikkel utgitt i april 2020, mens han jobbet hos Google.» Jeg vet ikke om jeg ville legge så mye vekt på akkurat denne artikkelen for å tidfeste «Abstract Wikipedia», Denny har snakket om dette en god stund. (Han sier sier selv på Gtalk «for almost a decade».) — Jeblad 3. sep. 2020 kl. 22:13 (CEST)
replies: text: Endret setningen, - men jeg syns artikkelen er tynn. Den makter ihvertfall ikke å forklare leseren hvordan prosjektet er tenkt i praksis... Kimsaka (diskusjon) 4. sep. 2020 kl. 09:55 (CEST)
thread_title:  Oversettelse
Diskusjon:Jane Irwin Harrison

message: Beskjeftigelse: politiker. Man må jo bare smile. Sam Vimes (diskusjon) 4. sep. 2020 kl. 08:59 (CEST)
Diskusjon:Team Næringsbanken

message: En av de mest kjente løpere er Vinjar Skogsholm
Maldiskusjon:Ukens artikkel

message: artikklen > artikkelen
Trygve Nodeland (diskusjon) 7. sep. 2020 kl. 08:06 (CEST)
replies: text: Fikset. - 4ing (diskusjon) 7. sep. 2020 kl. 08:13 (CEST)
thread_title:  Redigeringsforslag 7. september 2020 (Protected)
Maldiskusjon:GovLinks

message: Det må gjøres en jobb med denne malen, mange av sidene den viser er mer elle mindre «døde», og den lager et par dobbeltføringer om den brukes sammen med Mal:Filmperson eller Mal:Politiker.
Sider som ikke gir vettuge oppslag:
* Biografi hos National Governors Association
* Nyheter og kommentarer hos The New York Times
* Stemmegivingsoversikt vedlikeholdt av The Washington Post
* Finansredegjørelse for valgkamp hos Federal Election Commission
* Valgkampbidrag hos OpenSecrets.org
Side som «kolliderer» med mal Politiker:
* Lincoln Chafee hos Amerikas forente staters kongress' biografiske kartotek 
Side som «kolliderer» med mal Filmperson:
* Profil hos Internet Movie Database
Har noen oversikt over alt dette og orker? Kikk for eksempel på eksempel på artikkelen Lincoln Chafee Kimsaka (diskusjon) 7. sep. 2020 kl. 12:23 (CEST)
thread_title:  Malen må rettes, oppdateres
Diskusjon:Ole Monsen Mjelde

message: Stortingsmann og statsråd Ole M Mjelde er ikkje bror til presseattache og redaktør Mons Monsson Mjelde (1862-1924). Linken til bror må fjernes.
replies: text: Den er fjernet, den lå kun på Wikidata uten noen kilde. Dersom noen har kilder om familierelasjon kan den settes inn. --Vennlig hilsen Erik d.y. 7. sep. 2020 kl. 21:13 (CEST)
thread_title: Feil familierelasjon?
Diskusjon:Leica

message: Annelingua og jeg (Mathias) skriver om Leica sin historie. Annelingua har tilførtmye god informasjon om slik selskapet er i 2020. Jeg ser at Annelingua har opperert med 1869 som stiftelsesår. dagens Leica har over 100 år lang histore, og det er derfor en del forskjellige årstall å forholde seg til. Hvis Annelingua eller en annen bruker vet hvordan man oppretter tidslinjer, hadde det vært ønskelig.
1849 blir det tyske optiske institutt opprettet i Wetzlar, her ansettes Ernst Lintz, grunnlegger bak Leica.
1869 ?
1914 Ernst Linzt ferdigstiller ur-leica, et analogt kamera. Er dette startdato for selskap "Ernst Leitz Wetzlar GmbH"?
1925 E. Lintz kommer med sitt andre kamera
1986 Hovedproduksjonen av kameraer flyttes til byen Somls, som ligger noen kilometer vest for Wetzlar.
-- Mathias 7. sep. 2020 kl. 22:14 (CEST) 
replies: text: Jeg greide heldigvis å få registrert en litt mere fornuftig verdi på overskudd for 2019. Noen hadde registrert størrelsen på omsetningen som overskudd (!!!!!!!!!!!!!), men det er endret til det langt mere korrekte "ukjent verdi". Noen som finner årsregnskapet kan få lov til å oppdatere med det riktige beløp... Autokefal Dialytiker (diskusjon) 7. sep. 2020 kl. 22:36 (CEST)
replies: text: :Tenk at vi mangla Leica, da. Bukker og takker for å starte å fylle et viktig hull i leksikonet.

text: :- Ifølge :de:Leica Camera er Leica Camera AG stiftet i 1986. Her er det nok fornuftig å følge tysk WP. De har delt dette opp i flere artikler og har også artikkel om :de:Leitz (Optik) som var den eldre bedriften grunnlagt i 1869 og hadde sin opprinnelse i eldre produsent fra 1849. Navnet Leica har altså sin historie hos flere bedrifter, men den opprinnelige bedriften het Leitz. Det kan være en skikkelig utfordring å nøste i slike store og gamle bedrifter som enten deler seg opp eller slår seg sammen. Her finnes tydeligvis en fusjon 1986 og 1990 som skapte en større „Leica Gruppe“, men den ser ut til å ha bli oppløst i 1996/97. --ツツDyveldi☯ prat  ✉ post 9. sep. 2020 kl. 19:12 (CEST)
thread_title: Redigering av Leica, dag 1. | 7 september 2020
Diskusjon:Episyklus

message: Ifølge NAOB skal man benytte episykel. Phidus (diskusjon) 8. sep. 2020 kl. 11:12 (CEST)
replies: text: Jeg ser nå at denne siden opprinnelig hadde riktig navn episykel, men har siden blitt omdirigert hit. Kanskje på tide å omdirigere omdirigeringen? Phidus (diskusjon) 2. mai 2021 kl. 13:16 (CEST)
thread_title: Episyklus?
Diskusjon:Muggsopp i arkivet

message: Virker på meg som om denne artikkelen bærer preg av mye copy/paste. Burde også blitt gått over og korrigert skrivefeil.
2A02:A18:8547:C01:404E:DDD5:998E:B462 8. sep. 2020 kl. 16:28 (CEST)Magnus
replies: text: Kan du være mer konkret og komme med en referanse til hvor dette eventuelt er kopiert fra? Ifølge historikken er den skrevet av en rådgiver ved Interkommunalt arkiv Konksberg i 2012. - 4ing (diskusjon) 8. sep. 2020 kl. 20:28 (CEST)
Diskusjon:Sokrates

message: 185.39.202.210 9. sep. 2020 kl. 09:44 (CEST)5
replies: text: Sto ikke veldig mye i dette redigeringsforslaget, men jeg har åpnet opp artikkelen nå. Tholme (diskusjon) 9. sep. 2020 kl. 11:08 (CEST)
thread_title:  Redigeringsforslag 9. september 2020 (Semi-protected)
Diskusjon:Besteforeldre

message: Er ikke denne artikkelen en ren ordboksdefinisjon? --Vennlig hilsen Erik d.y. 9. sep. 2020 kl. 19:43 (CEST)
Enig i det. Denne var opprinnelig omdirigering til Ane. Lite poeng i å gjøre dette om. Kronny (diskusjon) 9. sep. 2020 kl. 19:52 (CEST)
thread_title: Relevans?
Diskusjon:Trolleydrevet lastebil

message: Tittelen er basert på trykte ord fra NB, «trolleydrevne» hentes fra flere publikasjoner. Det finnes ikke omtalelse av lastebiler med samme drivmetode som trolleybuss, som «trolleylastebil» eller «trådlastebil» i det som finnes av norske publikasjoner som så langt er tilgjengelig. Dermed måtte «trolleydrevne» som er et trykt ord, tars i bruk, selv om det brukes i forbindelse med jernbane. Trolleydrevne En må gruble på hvorfor, ettersom «trolley-lastebil» var benyttet i Sverige og var ikke et ukjent fenomen for nordmenn i eldre tid, spesielt ikke i forbindelse med gruvetransport. Varulv2468 (diskusjon) 11. sep. 2020 kl. 01:41 (CEST)
Om det finnes bedre forslag, er man fritt til å komme med det. Ettersom pantografutstyrte lastekjøretøyer kan en dag bli vanlig, trenges det. Man kan endre tittelen om til «Trolleydrevet», men det er kun én publikasjon med dette.Varulv2468 (diskusjon) 11. sep. 2020 kl. 01:53 (CEST)
Diskusjon:Otto per mille

message: Opprinnelig besto kildeverket i denne artikkelen utelukkende av «nakne» referanser uten tittel, dato o.l. Jeg la inn rudimentære titler, men det mangler fortsatt disse elementære elementene som skal til for at referansene blir riktig formatert. Derfor ble saken merket med , som imidlertid er blitt fjernet er rekke ganger av en anonym bruker. Dette forhindrer at artikkelen blir påført korrekte referanser av den opprinnelige forfatteren. Asav (diskusjon) 13. sep. 2020 kl. 11:48 (CEST)
thread_title: Referanser
Diskusjon:DieselHouse

message: ==== Jeg setter stor pris på hvis noen kan dobbelsjekke at jeg har regnet riktig. ====
Jeg brukte følgende formell da jeg regnet ut slagvolumet for motoren:
V = ((d2π)/4)*s*n
hvor: 
d = sylinderboring (diameter på sylinder)
s = slaglengde
n = antall sylindere
De oppgitte tallene er en borring (diameter) på 840 mm og en slaglengde på 1500 mm.
Det blir meningsløst å regne ut dette i kubikkmillimeter, så jeg flytter komma én plass på begge tall:
Slagvolum per sylinder: ((84^2*π)/4)*150 = 831265.4 cm3
Totale slagvolum i kubikkcentimeter: ((84^2*π)/4)*150*8 = 6650123 cm3
Totale slagvolum i liter: ((84^2*π)/4)*150*8/1000 = 6650 liter
thread_title:  Jeg har regnet ut slagvolumet i liter slik at man lettere sammenligningstall 

message: Jeg brukte følgende formell da jeg regnet ut slagvolumet for motoren:
V = ((d2π)/4)*s*n
hvor: 
d = sylinderboring (diameter på sylinder)
s = slaglengde
n = antall sylindere
De oppgitte tallene er en borring (diameter) på 840 mm og en slaglengde på 1500 mm.
Det blir meningsløst å regne ut dette i kubikkmillimeter, så jeg flytter komma én plass på begge tall:
Slagvolum per sylinder: ((84^2*π)/4)*150 = 831265.4 cm3
Totale slagvolum i kubikkcentimeter: ((84^2*π)/4)*150*8 = 6650123 cm3
Totale slagvolum i liter: ((84^2*π)/4)*150*8/1000 = 6650 liter
thread_title:  Jeg setter stor pris på hvis noen kan dobbelsjekke at jeg har regnet riktig.
Maldiskusjon:AllRovi person

message: Kan noen vise meg hvordan man får denne malen til å virke - eksempel: Judi Dench? (Ping meg i så fall) Kimsaka (diskusjon) 14. sep. 2020 kl. 09:58 (CEST)
replies: text: Eller eksempel Natalie Portman Kimsaka (diskusjon) 14. sep. 2020 kl. 11:00 (CEST)
thread_title:  Virker ikke?
Diskusjon:Bertramjordet (Oslo)

message: Nummereringen her er upresis. Det står 1-73B, 2-74. Men i motsetning til de fleste veier har ikke Bertramjordet odde- og partallsnummer på forskjellige sider. De ligger ved siden av hverandre, på fire tun. Kronny (diskusjon) 19. sep. 2020 kl. 00:52 (CEST)
replies: text: Takk for info. Da endrer vi det i oppslaget. Vinguru (diskusjon) 19. sep. 2020 kl. 08:11 (CEST)
Diskusjon:Arne Poul Lütken Rassét

message: Artikkelen er beholdt, men grunnlaget for behold fremgår ikke av klart av artikkelens innhold. Blant annet hevdes det ikke ubetydelig presseomtale i slettediskusjonen. Kimsaka og Noorse som argumenterte for behold oppfordres til å utbedre artikkelen på grunnlag av den informasjon de har. Artikkelen trenger formattering og kilder. --Vennlig hilsen Erik d.y. 4. jul. 2021 kl. 17:19 (CEST)
thread_title:  Forbedringsbehov
Diskusjon:Jussens venner

message: Jeg har nå enda en gang fjernet en referanseløs liste med tidligere redaktører. Inneholder heller ikke noen årstall. Dette er ikke et notabelt studentverv. Listen inneholder nesten 100 navn på ukjente personer som ikke har egen artikkel. Dette har ikke offentlig interesse. Mulig vi kan ha en liste over notable personer (dvs personer med egen artikkel) som har vært redaktør, men opplysningen skal da ha en referanse. Vennligst ikke sett listen inn flere ganger. --ツツDyveldi☯ prat  ✉ post 21. sep. 2020 kl. 16:17 (CEST)
thread_title:  Tidligere referanseløse redaktører 

message: Viser til forrige revisjoner (wikifisering og flikking). Fine endringer som gjorde teksten bedre. 178.232.128.132 29. des. 2022 kl. 13:44 (CET)
thread_title:  Gode endringer
Diskusjon:Eurypterider

message: Til diskusjon

message: Under Jaekelopterus oppgis dette som det største leddyr som har levd, 2½ m. For øvrig mener jeg «største…som har levd» bør erstattes med «Det største vi har funnet fossiler av». Vi vet jo ikke om det har levd større leddyr hvis fossiler ikke er funnet.
 Pål Jensen (diskusjon) 21. sep. 2020 kl. 21:26 (CEST)
thread_title: Hvem er størst?
Diskusjon:Håndsprit

message: Siden vi ikke ønsker at Wikipedia skal brukes til reklame er omtale av merket Antibac slettet fra artikkelen. Mulig dette bør revurderes - det har vel i løpet av noen måneder blitt noe nær et degenerert varemerke her på berget? Da er det jo i seg selv interessant at det «bare» er ett varemerke/produkt blant mange. Kimsaka (diskusjon) 22. sep. 2020 kl. 09:19 (CEST)
replies: text: Nei, men du minner meg på at Potetgull skal ut av de degenererte varemerkene siden det aldri var et gyldig varemerke. Legg også merke til at «I for eksempel USA anvendes ofte ulike propanoler.» Hvis produsenten mister retten til varemerket Antibac vil situasjonen være en annen, men det vil ga mange år, se også Liste over degenererte varemerker.

text: - Den engelske tvillingen (pluss flere andre) dreier seg om hånddesinfisering og er ikke begrenset til etanolholdige produkter. Artikkelen trenger å omskrives slik at den mister fokus på etanol og blir mer dekkende. Den bør så flyttes til et navn som tilsvarer den engelske tvillingen. --ツツDyveldi☯ prat  ✉ post 22. sep. 2020 kl. 12:48 (CEST)
replies: text: :Kikk på artikkelen Ståhjuling, så ser du kanskje poenget jeg prøvde å få fram. Kimsaka (diskusjon) 22. sep. 2020 kl. 14:02 (CEST)
replies: text: ::Ikke sammenlignbart, se Segway, :en:Segway Inc., :en:Segway polo og :en:Segway Fest. Vi skal kanskje ikke ha 4 artikler slik de har på engelsk WP, men en om produktet og en om selskapet skal vi ha. Her er det mulig at ståhjuling er å anse som en dublett siden det er Segway som er notabelt og da kan det nevnes i artikkelen om Segway at andre har kopiert konseptet og at konseptet har fått en norsk betegnelse. Det er ingen ting spesielt ved Antibac som produkt og Kiilto er ikke kjent pga Antibac. --ツツDyveldi☯ prat  ✉ post 22. sep. 2020 kl. 16:28 (CEST)
replies: text: :::Legg også merke til at hånddesinfeksjonsmidlet med sprit som Kiilto produserer også heter Erisan eller Käsidesi []. Fullt mulig at det finnes flere navn som de bruker i andre land. --ツツDyveldi☯ prat  ✉ post 22. sep. 2020 kl. 16:59 (CEST)
thread_title:  Antibac